ET Euroopa Liidu Teataja C 143/28

TEATIS NAFTA JA MAAGAASI UURIMISLOA (TÄHIS COSTA DEL SOLE) TAOTLEMISE KOHTA

ITAALIA VABARIIK – SITSIILIA MAAKOND

MAAKONNA ENERGEETIKA JA AVALIKE TEENUSTE AMET (ASSESSORATO REGIONALE DELL’ENERGIA E DEI SERVIZI DI PUBBLICA UTILITA’) – ENERGEETIKA OSAKOND (DIPARTIMENTO REGIONALE DELL’ENERGIA)

MAAGAASI- JA NAFTAVARUDE NING MAAPÕUEENERGIA TEENISTUS (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2010/C 143/09

Ettevõtja Apennine Energy s.r.l., kelle registrijärgne asukoht on Rooma, via Alberico II no 31 CAP 00193 (C.F./P.IVA 01348720358) ja kes on Rooma kaubanduskoja liige (registreerimisnumber 01348720358), esitas 18. detsembril 2009. aastal Sitsiilia maakonna endisele tööstusametile (aadressiga via Ugo La Malfa nr 87/89, 90146 Palermo), kes on pädev asutus kaevandamislubade andmiseks, taotluse saada seaduse L.R.S. 3. juuli 2000 nr 14 (millega võetakse üle direktiiv 94/22/EÜ) kohane luba vedelate ja gaasiliste süsivesinike uurimiseks uuringualal, mida nimetatakse kokkuleppeliselt „Costa del Sole”; ala suurus on 4 152 ha (41,52 km2) ja see asub Sitsiilia saare lõunaosas Caltanissetta provintsi territooriumil. Loaga seotud kommuunid on Butera ja Gela.

Lõuna suunas kulgeb kõnealune ala punktist D punktini E piki rannikuäärt ja on piiratud merega ning teiste ilmakaarte suunas piirneb ala uurimislubadega hõlmamata aladega.

Uuringuala on määratletud seitset punkti ühendava pideva joonega ning punktide D ja E vahele jääva rannajoonega.

Punktid on määratletud järgmiselt:

A. 100 meetri kõrgusel ümp asuva hoone Casa Savorni edelanurk (F. 272 III NE); B. trigonomeetriline punkt 289 meetrit ümp Rocca d’Adamos (F.272 III NE); C. trigonomeetriline punkt 75 meetrit ümp Torre Manfrias (F.272 III NE); D. punkt, kus punkte B ja C ühendava joone pikendus lõikub rannajoonega (F.272 III NE); E. punkt, kus punkte F ja G ühendava joone pikendus lõikub rannajoonega (F.272 III NO); F. trigonomeetriline punkt 18 meetrit ümp Castello di Falconaras (F. 272 III NO); G. 59 meetri kõrgusel ümp asuva hoone La Tenutella edelanurk (F. 272 III NE).

Geograafilised koordinaadid

Punktid Idapikkus M.Mario Põhjalaius A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saabuvaid taotlusi vastu ei võeta. Uurimisloa andmise dekreet-seadus võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt anname teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas nr C 396, 19. detsembri 1998, viitega Itaalia Vabariigi presidendi 25. novembri 1996. aasta dekreet-seadusele nr 625 (avaldatud Itaalia ametlikus teatajas nr 293, 14. detsembri 1996), millega võetakse eespool nimetatud direktiiv üle ja rakendatakse Itaalia õigusruumis, ning osutatud kriteeriume on täpsustatud 3. juuli 2000. aasta Sitsiilia maakonnaseaduses nr 14 (avaldatud Sitsiilia maakonna ametlikus teatajas nr 32, 7. juuli 2000).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses ning standardspetsifikaadis, mis on ette nähtud maakonnavalitsuse tööstusameti (assessore per l'industria) 30. oktoobri 2003. aasta dekreet-seadusega nr 91 ja 20. oktoobri 2004. aasta dekreet-seadusega nr 88 (avaldatud Sitsiilia maakonna teatajas nr 49, I osa, 14. novembri 2003, ja Sitsiilia maakonna teatajas nr 46, I osa, 5. novembri 2004).

Huvitatud isikud saavad taotluse toimikuga tutvuda maakonna süsivesinike ja geotermilise energia osakonnas (l’Ufficio Regionale per gli Idrocarburi e la Geotermia, del Dipartimento Regionale dell’Energia) aadressil Via Ugo La Malfa 101, 90146 Palermo PA, ITALIA.